Bradley Beal je po podaljšanju pogodbe zavezan Washington Wizardsem vsaj do leta 2022.

Beal ima za sabo najboljšo sezono, lani je povprečno dosegal 25,6 točke, 5,5 podaje in 5 skokov, odigral pa je tudi največ minut izmed vseh igralcev v ligi. Kot je poročal novinar ESPN-a Adrian Wojnarowski, je Beal dosegel dogovor z moštvom za dvoletno podaljšanje, vredno 72 milijonov dolarjev. Podaljšanje se prične v sezoni 2021-22, za sezono 2022-23 pa ima Beal “player option” (lahko se sam odloči, če želi podaljšati za to sezono).

Če se odloči, da bo poleti 2022 prost igralec, bo lahko z Wizardsi podpisal petletno pogodbo, ki bi mu prinesla vrtoglavih 226 milijonov dolarjev, v primeru podpisa s katerokoli drugo ekipo pa lahko dobi štiriletno pogodbo vredno 198 milijonov.

Ob dogovoru je za medije podal izjavo tudi njegov agent, Mark Bartlestein: “V njegovem perfektnem svetu si želi biti Čarovnik… Želi si zmagovati v Washingtonu. Čuti obvezo, da ima glavno vlogo pri spreminjaju Wizardsov v elitno ekipo. “

Vsekakor zelo pomenljiva izjava. V Washingtonu, kot kaže sestava moštva, še nekaj časa ne bo zmagovalne ekipe, kar morda namiguje, da si Beal želi biti zamenjan.

Foto: NBA